
Det stiliserede grundforløb i betaversionen af MAKRO 


Formålet med betaversionen af MAKRO er at give et indblik i modellens egenska- 
ber ved politikeksperimenter og øvrige stød til økonomien. Som grundlag for at 
foretage sådanne marginaleksperimenter indeholder betaversionen af MAKRO et 
stiliseret grundforløb for årene 2025 til 2099. Det stiliserede grundforløb starter i 
2025 blandt andet af hensyn til, at modellen kan udgives og bruges uden forudsæt- 
ning om adgang til ADAM-databanker. 


Det stiliserede grundforløb repræsenterer ;kke en egentlig fremskrivning af udvik- 
lingen i dansk økonomi eller de offentlige finanser. Forløbet afspejler en række sti- 
liserede fremskrivningsforudsætninger både fsva. realøkonomien og offentlige 
indtægter og udgifter. Grundforløbet skal alene betragtes som en stiliseret data- 
bank, hvorpå stød og andre marginalegenskaber kan analyseres. 


Det stiliserede grundforløb kan dermed ses som en pendant til ADAM-modellens 
langbanker. Til forskel fra en langbank er der i grundforløbet i betaversionen af 
MAKRO tale om stiliserede udviklinger i blandt andet beskæftigelsen, brancher- 
nes andele af økonomien og udenrigshandlens andele af økonomien (fremfor at 
disse er helt uændrede over tid), jf. nærmere nedenfor. Dette skal ses i sammenhæng 
med, at agenterne i MAKRO hat et element af fremadskuende forventninger, 
hvilket potentielt kan give udfordringer i forhold til retvisende kalibrering af mo- 
dellen, hvis fremskrivningsforudsætningerne slet ikke viderefører overordnede 
tendenser fra den historiske periode. 


Finansministeriet har stået for fastlæggelsen af de stiliserede fremskrivningsforud- 
sætninger bag det stiliserede grundforløb i betaversionen af MAKRO mhp. at 
gøre helt indledende erfaringer med udarbejdelse af grundforløb i MAKRO. 


Nedenfor beskrives først datagrundlag og fremskrivningsforudsætninger bag det 
stiliserede grundforløb på et overordnet og ikke-teknisk plan. Dernæst illustreres 
enkelte overordnede udviklinger fra forløbet. 


Datagrundlag og fremskrivningsforudsætninger bag det stiliserede grundforløb 


Datagrundlag for det stiliserede grundforløb for MAKRO 

Det stiliserede grundforløb tager udgangspunkt i en kalibrering af modellen til 
ADAMs databank i historiske år frem til 2017. MAKRO's stiliserede grundforløb 
er ikke kalibreret op mod Finansministeriets konjunkturprognoser, eller data fra 
Nationalregnskabet for år 2018-2020. I 2017 var konjunktursituationen omtrent 
neutral. 

MAKRO's aldersfordelte parametre kalibreres op til aldersfordelte data for ind- 
komster og formue samt aldersprofiler for imputeret forbrug konstrueret via data 
fra lovmodellen i årene 2015-2017. Hovedbestanddelen af kalibrerede værdier for 
aldersfordelte parametre holdes konstant fra sidste dataår (2017). En nærmere be- 
skrivelse af datagrundlaget kan findes i papiret MAKROSs datainput'. 


Fremskrivningsforudsætninger for befolkningen 

Fremskrivningen af befolkning og beskæftigelse tager udgangspunkt i et stiliseret 
befolkningsregnskab, som er udarbejdet i forbindelse med Opdateret 2025-forløb, 
august 2020”, Det neutrale forløb er opgjort uden reformvirkninger efter 2025, og 
med en konstant pensionsperiode for forskellige generationer målt i antal år. 


Videreførsel af historiske tendenser i kalibrerede parametre 

I forbindelse med kalibreringen af MAKRO til historiske data foretages automa- 
tisk estimationer af trends i en række kalibrerede parametre betragtet enkeltvist. 
Det drejer sig eksempelvis om niveauparametre i produktionsfunktionerne, ni- 
veauparametre i forbrugernes præferencer, udviklingen i eksportmarkeder mv. 
Dette sker med henblik på at understøtte modelbrugeren i at videreføre relevante 
strukturelle trends i dansk økonomi i modellens grundforløb, herunder fx sektor- 
forskydninger samt udenrigshandlens andel af BNP. En nærmere beskrivelse af 
metoden til estimation af trends i modellens kalibrerede parametre kan findes i pa- 
piret Det empiriske grundlag for MAKRO”, 


I sidste ende er det modelbrugerens ansvar at fastlægge udviklingen i modellens 
parametre i forbindelse med udarbejdelsen af et grundforløb, herunder på bag- 
grund af information, analyser mv. uden for modellen. Herunder vil det altid være 
op til modelbrugeren at vurdere i hvilket omfang de enkeltvist estimerede trends i 
de forskellige parametre giver anledning til rimelige resultater når de videreføres i 
en lang årrække — eller om de må korrigeres — herunder også under hensyn til 
samspillet imellem disse. 


I det stiliserede grundforløb er der videreført trends i en række af modellens para- 
metre. Udviklingen i disse er dog afdæmpet relativt til de automatisk og enkeltvist 
estimerede trends, da uafdæmpet videreførelse af disse har tendens til at give store 
ændringer i økonomien, særligt på langt sigt. Andre parametre holdes konstante. 


Eksempelvis er der i det stiliserede grundforløb videreført en vækst i eksportmar- 
keder og udenlandske priser, som samlet set indebærer, at udenrigshandlen vokser 
som andel af økonomien. Herudover er der en række input-output parametre 
samt niveauparametre i produktionsfunktionerne, som enten holdes konstante, el- 
ler tillægges en begrænset udvikling i grundforløbet. 








1 https://dreamgruppen.dk/makro 

2 Principperne bag det såkaldt ”generationsmæssigt neutrale BFR” er nærmere beskrevet i https://fm.dk/me- 
dia/15324/Holdbarhedoggenerationsmaessigneutralitet oekonomiskanalyse.pdf 

3 https://dreamgruppen.dk/publikationer/2021/decembet/det-empiriske-grundlag-for-makro 

Offentlige finanser 

De offentlige finanser følger meget simplificerede antagelser i det stiliserede 
grundforløb, og der er ikke taget stilling til udviklingen i de forskellige budgetpo- 
ster. Udviklingen i den offentlige saldo og gæld vil derfor afvige fra Finansministe- 
riets mellemfristede fremskrivninger for dansk økonomi. 


Det offentlige forbrug vokser med væksten i det demografiske træk og lønudvik- 
lingen i forhold til sidste dataår (2017). Det offentlige kapitalapparat for både 
maskin- og bygningskapitalapparatet antages at følge udviklingen i en kombination 
af offentlig og privat BVT, således at K/Y-forholdet holdes konstant fra sidste da- 
taår. Disse stiliserede antagelser svarer til dem, som anvendes på langt sigt (efter 
planlægningshorisonten) i Finansministeriets mellemfristede fremskrivninger. De 
kalibrerede skattesatser er som udgangspunkt fastholdt. Overholdelse af det of- 
fentliges intertemporale budgetbegrænsning sikres i det stiliserede grundforløb via 
en ovetførsel fra den offentlige sektor til udlandet igennem hele forløbet samt en 
endogen tilpasning af skatterne, der indfases gradvist over en lang årrække (kon- 
kret fra 2030 og frem). Den intertemporale budgetrestriktion er pt. implementeret 
således, at den offentlige gældskvote er konstant i pct. af BNP i terminalåret. 


Øvrige stiliserede fremskrivningsforudsætninger til grundforløbet 

MAKROSs produktion af bolig afhænger af to inputs, bygningskapital og land, 
som er substitutter i produktionsfunktionen. Vækst i (effektiviteten af udnyttelsen 
af) land er en eksogent specificeret parameter i modellen. I det stiliserede grund- 
forløb gives land en vækstrate svarende til økonomiens overordnede vækst på 1 
pct. Denne antagelse betyder, at den relative anvendelse af kapital og (effektivi- 
tetskorrigeret) land holdes relativt konstant i det stiliserede grundforløb. 


Den overordnede arbejdskraftproduktivitet er en eksogen parameter i det stilise- 
rede grundforløb, som det er op til modelbrugeren at specificere. I det stiliserede 
grundforløb anvendes en vækstrate på 0,95 pct. 


Overordnede udviklinger i det stiliserede grundforløb 
Det stiliserede grundforløb indeholder forløb for alle modellens variable. Frem- 
skrivningsforudsætningerne giver anledning til fortsat vækst i BNP og beskæfti- 


gelse, 7f. figur 1 og 2. 

Figur 1 Figur 2 
Realt BNP (stiliseret forløb) Beskæftigelse (stiliseret forløb) 
Mia. kr. Mia. kr. 1.000 personer 1.000 personer 
4.200 > r 4.200 3.500 > r 3.500 
IA loa 3.400 + + 3.400 

3.300 + + 3.300 
3.400 + + 3.400 

3.200 + - 3.200 
3.000 + + 3.000 

3.100 4 + 3.100 
2.600 + + 2.600 

3.000 + + 3.000 
2.200 T T T T r” 2.200 2.900 + - x - - + 2.900 

— Real BNP — Beskæftigelse 


Anm.: Ovenstående profiler for real BNP og beskæftigelsen fremgår af et stiliseret grundforløb for MAKRO, og er 
ikke Finansministeriets egentlige fremskrivning af disse værdier. MAKRO opstilles i udgangspunktet vækst- 
kotrigeret, men ovenstående serier afspejler også den generelle vækst i økonomien. Da modellen til beta- 
versionen kalibreres til ADAMs databank til 2017 afspejler figurerne ikke coronakrisen. 

Kilde: Stiliseret grundforløb i MAKRO. 


Videreførelsen af historiske tendenser i kalibrerede parametre giver derudover ek- 
sempelvis anledning til fortsatte forskydninger i produktionen fra fremstilling mod 
tjenester samt en udenrigshandel, der vokser relativt til økonomien, jf. figur 3 og 4. 
Forudsætningerne repræsenterer som nævnt ikke en egentlig fremskrivning. 


Figur 3 Figur 4 

Sektorforskydninger i tjenester og fremstilling Eksport og import 

Anm.: Sektorforskydninger opgøres som branchefordelt nominel BVT som pct. af den samlede nominelle BVT i 
private erhverv. 
Kilde: Stiliseret grundforløb i MAKRO. 


